Document ID: 31994R0779

Title and Content:
ΚΑΝΟΝΙΣΜΟΣ (ΕΚ) αριθ. 779/94 ΤΗΣ ΕΠΙΤΡΟΠΗΣ της 6ης Απριλίου 1994 για την τροποποίηση του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 535/94 της Επιτροπής (2), και ιδίως το άρθρο 9 παράγραφος 1, Εκτιμώντας: ότι ο κανονισμός (ΕΚ) αριθ. 532/94 του Συμβουλίου (3) παρατείνει ορισμένα μέτρα που απορρέουν από την ανταλλαγή επιστολών μεταξύ της Ευρωπαϊκής Οικονομικής Κοινότητας και των Ηνωμένων Πολιτειών της Αμερικής όσον αφορά την περάτωση των διαπραγματεύσεων βάσει του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) (4)- ότι ο κανονισμός (ΕΟΚ) αριθ. 53/91 της Επιτροπής (5) εμείωσε ορισμένα ποσοστά αυτόνομων δασμών μέχρι τις 31 Δεκεμβρίου 1991 σύμφωνα με την προαναφερόμενη ανταλλαγή επιστολών- ότι οι κανονισμοί (ΕΟΚ) αριθ. 3920/91 (6) και (ΕΟΚ) αριθ. 1001/93 (7) της Επιτροπής προτείνουν τις ίδιες αυτόνομες δασμολογικές μειώσεις για τα έτη 1992 και 1993- ότι η εφαρμογή αυτών των ποσοστών δασμών πρέπει να διατηρηθεί για το έτος 1994- ότι πρέπει να τροποποιηθεί το παράρτημα του κανονισμού (ΕΟΚ) αριθ. 53/91 για να ληφθεί υπόψη η συνδυασμένη ονοματολογία που θεσπίζεται με τον κανονισμό (ΕΟΚ) αριθ. 2551/93 της Επιτροπής (8)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη του τμήματος δασμολογικής και στατιστικής ονοματολογίας της Επιτροπής Τελωνειακού Κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η συνδυασμένη ονοματολογία που προσαρτάται στον κανονισμό (ΕΟΚ) αριθ. 2658/87 τροποποιείται σύμφωνα με το συνημμένο παράρτημα. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Απριλίου 1994.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4380
2520
4256

EuroVoc IDs (Expanded): 4380
2520
4256

Dataset Source: meu

Split: train